รวม 10 อันดับข่าวที่มียอดแชร์สูงสุดแห่งปี 2019 ยาบ้า 10 บาท ยันเรื่องสุดเศร้า
ปี 2019 กำลังจะผ่านไป เรื่องราวมากมาย เหตุการณ์เล็กใหญ่ หมุนเวียนเปลี่ยนผันไปตามกาลเวลา บางเรื่องเป็นที่สนอกสนใจของใครหลายคน จนต้องแชร์เก็บไว้ประดับหน้าเฟซบุ๊ก ไทยรัฐออนไลน์ รวบรวม 10 อันดับข่าวที่มียอดแชร์(เฉพาะในเฟซบุ๊ก)สูงสุดประจำปี 2019 โดยมีข่าวต่างๆ หลากหลายประเภท ดังต่อไปนี้อันดับ 10 : ยอดแชร์ 20399 ครั้งกล้าหาญ ค้านความไม่ยุติธรรม แร็ปประเทศกูมี ทิ่มแทงใจระดับโลกประเทศกูมี ดังไกลข้ามทวีป และกลายเป็นเพลงที่ทิ่มแทงใจที่ได้รับรางวัลระดับโลก ภายหลัง Rap Against Dictatorship หรือ RAD เพราะเนื้อเพลงช่างทิ่มแทงความจริงของสภาพสังคมไทย จนกลายเป็นกระแสข่าวโด่งดังจนรัฐบาลไทยจับจ้องจ่อแจ้งข้อหา แต่แล้วกระแสดังกล่าวก็เบาบางลงไปอันดับ 9 : ยอดแชร์ 23115 ครั้งเผยข้อมูลน่าตกใจ ยาบ้าขายปลีก เม็ด 10 บาท เสพติดกันทั้งครอบครัวข่าวนี้ตกเป็นที่สนใจของประชาชนอย่างมาก ภายหลังจากที่ ป.ป.ส.8 ลุยค้นยาเสพติดในชุมชนแห่งหนึ่งที่จังหวัดกระบี่ และสามารถรวบ ผู้เสพยกครัว พร้อมแฉว่า กลุ่มค้ารายย่อย นำยาบ้าที่เป็นค่าจ้างเก็บของลอตใหญ่มาขายตัดราคากัน โดยยาบ้ามีราคาถูกสุด คือ เม็ดละ 10 บาทเท่านั้นอันดับ 8 : ยอดแชร์ 23880 ครั้งเปิดจม.ชาวนาลาตาย ปุ๋ยแพง ข้าวถูก หนี้ท่วม ผมหมดแรงทำกินจริงๆข่าวชาวนาฆ่าตัวตาย เพราะประสบปัญหาอย่างหนัก เก็บเกี่ยวข้าวได้น้อยกว่าทุกปี เงินที่กู้จาก ธ.ก.ส.มาก็ไม่สามารถใช้หนี้สินได้ ประกอบกับข้าวราคาตกต่ำ ทำให้คิดมาก จนตัดสินใจผูกคอตายภายในบ้าน โดยเขียนจดหมายลาตายทิ้งไว้ สั่งถึงครอบครัวและพ่อแม่ ขอโทษทุกคน ผมหมดแรงทำกิน หนี้ก็มากอันดับ 7 : ยอดแชร์ 27571 ครั้งพ่อแม่วอนตามหา น้องภาคิน เด็กขวบกว่านั่งเล่นหน้าบ้าน ก่อนหายตัวปริศนาพ่อแม่วอนตามหา น้องภาคิน เด็กชายอายุ 1 ขวบกว่า หายตัวออกจากบ้านปริศนา โดยพบเบาะแสสุดท้าย คือ นั่งเล่นอยู่หน้าบ้านกับสุนัข ส่วนเเม่กำลังทำกับข้าวอยู่ แต่พอออกมาดูก็ไม่เจอลูกแล้ว ซึ่งกู้ภัยได้ระดมหาทั้งคืนแต่ไม่พบอันดับ 6 : ยอดแชร์ 28296 ครั้งการบินไทย แจง บัตรเลือกตั้งนิวซีแลนด์ ถึงตามเวลาแต่ จนท.ไม่มารับเองจากกรณีที่คณะกรรมการการเลือกตั้ง หรือ กกต.ได้แถลงข่าวบัตรเลือกตั้งล่วงหน้านอกราชอาณาจักร จากประเทศนิวซีแลนด์ ประมาณ 1500 ใบ ถูกส่งมาไม่ทันเวลา ตามกฎหมายต้องถือว่าเป็นบัตรเสีย ความผิดดูเหมือนจะตกไปทางการบินไทย แต่ต่อมาการบินไทย ได้ออกมาชี้แจงว่า ไม่เคยได้รับการประสานจากสถานทูต หรือ แอร์ นิวซีแลนด์ ขณะที่ถุงมาถึงเวลา 20.30 น. วันที่ 23 มี.ค. แต่ไม่มีเจ้าหน้าที่ที่เกี่ยวข้องมารับอันดับ 5 : ยอดแชร์ 28520 ครั้งเที่ยงคืนนี้ เปิดสมัครชิมช้อปใช้ แจก 1000 ไม่ต้องมีบัญชี กรอก 3 ที ไปใช้ตังค์เรื่องเงินเรื่องใหญ่ข่าวนี้เป็นการแจกแจงรายละเอียดวิธี สมัครชิมช้อปใช้ แจกเงิน 1000 บาท โดยระบุถึงคุณสมบัติของผู้ที่มีสิทธิ์สมัคร และขั้นตอนการสมัครอย่างละเอียดอันดับ 4 : ยอดแชร์ 29008 ครั้งพบยายเกือนวัย 92 อยู่คนเดียวลำพังที่สุรินทร์ วอนคนใจบุญช่วยคุณยายตาฝ้าฟางวัย 92 ปี ชาวสุรินทร์ อยู่คนเดียวในกระท่อมที่บ้านหนองโบสถ์ ตำบลทุ่งมน บ้านที่อยู่ก็พื้นผุที่นอนก็พังจนแทบนอนไม่ได้ ไม่มีห้องน้ำไว้ขับถ่าย ซึ่งยายบอกกับทีมข่าวแบบคนอารมณ์ดีว่า ไม่ต้องการรบกวนใคร อยากได้เตียงกับที่นอนใหม่เท่านั้นอันดับที่ 3 : ยอดแชร์ 29008 ครั้งแม่น้ำตานอง วอนคนใจบุญช่วย ลูกชายวัย 8 ขวบป่วยเป็นมะเร็งสมองระยะที่ 2แม่น้ำตานอง วอนคนใจบุญช่วยลูกชายวัย 8 ขวบ ป่วยเป็นมะเร็งสมองระยะที่ 2 ซึ่งซ้ำร้าย พบโรคแทรกซ้อนเส้นเลือดสมองโป่งพอง จนเสี่ยงเส้นเลือดสมองแตก อีกทั้งยังมีค่าผ่าตัดรอครอบครัวอีกนับแสนอันดับที่ 2 : ยอดแชร์ 47317 ครั้งวอนช่วย น้องไนท์ เด็ก ม.4 ป่วยมะเร็งระยะ 3 ฐานะยากจน ไม่มีเงินรักษาน้องไนท์ เด็ก ม.4น่ารัก นิสัยดี เป็นเด็กกิจกรรม ฐานะยากจน ป่วยมะเร็งระยะ 3 ลุกลามไปทั่วร่าง ไม่มีเงินเข้ารับการรักษา วอนผู้ใจบุญช่วยเหลืออันดับที่ 1 : ยอดแชร์ 52056 ครั้งวอนช่วย น้องวิว กับย่าทวดวัย 84 โรครุม ยากจนต้องกินข้าวก้นบาตรด.ญ.6 ขวบที่อุดรธานี ถูกแม่ทิ้ง ส่วนพ่อติดยาบ้าถูกจับติดคุก ต้องอาศัยอยู่กับย่าทวดวัย 84 ซึ่งป่วยด้วยโรคไต อีกทั้งยังสายตาฝ้าฟาง แต่ละวันอาศัยข้าวก้นบาตรประทังชีวิต ร่างกายผอมซูบ ไม่ร่าเริง วอนผู้ใจบุญช่วยเหลือ.
ปี 2019 กำลังจะผ่านไป เรื่องราวมากมาย เหตุการณ์เล็กใหญ่ หมุนเวียนเปลี่ยนผัน รวบรวม 10 อันดับข่าวที่มียอดแชร์(เฉพาะในเฟซบุ๊ก)สูงสุดประจำปี 2019 โดยมีข่าวต่างๆ หลากหลายประเภท ดังต่อไปนี้
ข่าวที่คนแชร์สูงสุด,ข่าวที่คนสนใจ,เรื่องที่คนใจ 2019,ข่าวปี 2019,ข่าวร้อน,ข่าวทั่วไป